CELEX: 62015CN0155
Language: et
Date: 2015-04-01 00:00:00
Title: Kohtuasi C-155/15: Eelotsusetaotlus, mille on esitanud Kammarrätten i Stockholm – Migrationsöverdomstolen (Rootsi) 1. aprillil 2015 – George Karim versus Migrationsverket

15.6.2015   
            
            
               ET
            
            
               Euroopa Liidu Teataja
            
            
               C 198/23
            
         Eelotsusetaotlus, mille on esitanud Kammarrätten i Stockholm – Migrationsöverdomstolen (Rootsi) 1. aprillil 2015 – George Karim versus Migrationsverket
   (Kohtuasi C-155/15)
   (2015/C 198/31)
   Kohtumenetluse keel: rootsi
   
      Eelotsusetaotluse esitanud kohus
   
   Kammarrätten i Stockholm – Migrationsöverdomstolen
   
      Põhikohtuasja pooled
   
   
      Apellant: George Karim
   
      Vastustaja: Migrationsverket
   
      Eelotsuse küsimused
   
   
               1.
            
            
               Kas määruse nr 604/2013 (1) uued sätted tõhusate õiguskaitsevahendite kohta (põhjendus 19 ning artikli 27 lõiked 1 ja 5) tähendavad, et varjupaigataotleja võib vaidlustada ka määruse III peatükis sätestatud kriteeriumid, mille alusel ta antakse üle teisele liikmesriigile, kes on nõustunud ta vastu võtma, või tähendavad tõhusad õiguskaitsevahendid kitsamalt vaid õigust nõuda selle kontrollimist, kas esinevad süsteemsed puudused selle liikmesriigi varjupaigamenetluses ja varjupaigataotlejate vastuvõtutingimustes, kellele varjupaigataotleja üle antakse (vastavalt Euroopa Kohtu otsusele C-394/12)?
            
         
               2.
            
            
               Kui Euroopa Kohus peaks leidma, et on võimalik vaidlustada määruse III peatükis sätestatud kriteeriume, palutakse vastust ka järgmisele küsimusele. Kas määruse nr 604/2013 artikli 19 lõige 2 tähendab, et seda määrust ei või kohaldada olukorras, kus varjupaigataotleja tõendab, et ta on viibinud vähemalt kolm kuud väljaspool liikmesriikide territooriumi?
            
         
      (1)  Euroopa Parlamendi ja nõukogu 26. juuni 2013. aasta määrus (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest (ELT L 180, lk 31).